Río Limay 
O **río Limay** é un importante curso de auga da Patagonia arxentina que ten a súa orixe no lago Nahuel Huapi e flúe en dirección nordés, formando a fronteira entre as provincias de Neuquén e Río Negro, até confluír co río Neuquén na cidade de Neuquén dando lugar ao nacemento do río Negro. Drena unha ampla conca de 63 700 km² e ten unha lonxitude duns 500 km, aínda que se considera a súa fonte máis afastada chega aos 617 km. As súas augas pertencen á conca do océano Atlántico.

Toponimia
---------

O nome Limay é de orixe mapuche, co significado de «transparente» ou «límpido».

Xeografía
---------

O río Limay nace no extremo oriental do lago Nahuel Huapi e percorre de xeito cobregueante uns 500 km en dirección noroeste, sumando afluentes como os ríos Traful, Pichileufú, Collón Curá e Picún Leufú, até atoparse co río Neuquén, formando na súa confluencia o río Negro.

A fonte máis afastada do río é a seguinte: fonte do lago Espejo (21,7 km) → río Espejo (1,2 km) → lago Espejo Chico (3,2 km) → río Ruca Malén (2,8 km) → lago Correntoso (17,2 km) → río Correntoso (0,3 km) → lago Nahuel Huapi (74,6 km).

As súas augas son claras, e posúe un importante caudal. A súa conca posúe unha área duns 63 700 km² e inclúe a maioría dos ríos e arroios da conca do atlántico na rexión, como tamén unha extensa rede de lagos interconectados (Nahuel Huapi, Correntoso, Moreno, Gutiérrez). O río posúe unha importante poboación de troitas, e é popular a práctica da pesca, e o descenso en caiacs e balsas.

### Caudais

O caudal do río vai aumentando a medida que recibe afluentes. Segundo series de finais de século XX, os seus valores medios en distintos fitos do seu curso son:

Alicurá: 276 m³/s

Piedra del Águila: 713 m³/s

El Chocón - Arroyito: 722 m³/s.

Segundo series de mediados de século XX o caudal medio co que chegaba á confluencia era de 757 m³/s.

Aproveitamento hidroeléctrico
-----------------------------

Dado que o lago Nahuel Huapi atópase a unha altitude de 764 msnm, instaláronse sobre a canle do Limay sucesivas represas hidroeléctricas coa finalidade de aproveitar a forza hidráulica dispoñible. As mesmas son Alicurá, Piedra del Águila, Pichi Picún Leufú, El Chocón e Arroyito.

Nas súas proximidades, e alimentada con auga do Limay, construíuse a única planta de auga pesada de Suramérica (ENSI).

Imaxes
------

* Balsa maroma cruzando o río en Villa Llanquín.
* Ponte peonil cruzando o río en Villa Llanquín.
* Paseo da Costa na cidade de Neuquén.
* Vista satelital do encoro de El Chocón no río Limay

Notas
-----

1. ↑  Aguas patagónicas. Río Limay. Arquivado 10 de setembro de 2014 en Wayback Machine. Consultado 9/9/14
2. ↑  Inter patagonia, diccionario mapuche. Consultado 9/9/14
3. ↑  Guía Verde, toponimia mapuche Arquivado 25 de febreiro de 2021 en Wayback Machine.. Consultado 9/9/14
4. ↑  Alihuen, diccionario mapudungun Arquivado 10 de setembro de 2014 en Wayback Machine.. Consultado 9/9/14
5. ↑  Secretaría de Energía – República Argentina. Catálogo de Recursos Hídricos. 2003. Páx 44, 48 e 50
6. ↑  Rodríguez, Camilo B. (decembro 1958). "El aprovechamiento del Río Limay y su influencia en la economía energética argentina" (PDF) (No. 5).
7. ↑  Pulita, Alicia E (coord) *Geografía física de Río Negro* 1978. Cap. IV El agua, elemento vital. Páx 10 - 12.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Río Limay*** |

* Rivers Network: Mapa da conca do río Limay *(en inglés)*
* Lenda sobre o río *(en castelán)*

Cisnes no río Limay

|  |  |
| --- | --- |
| Control de autoridades | 
* Wd: Q1470945
* WorldCat
* VIAF: 315526426
* EBID: ID
* GEC: 0037285
* GeoNames: 3846883
* LCCN: sh85076995
* OSM: 2640719

 |